കൂട്ടപ്പലായനം കാബൂളില് തിക്കിലും തിരക്കിലും പെട്ട് അഞ്ച് മരണം തലസ്ഥാനമായ കാബൂള് പിടിച്ചടക്കിയതോടെ അഫ്ഗാനിസ്ഥാന് പൂര്ണമായും താലിബാന്റെ നിയന്ത്രണത്തിലായിരിക്കുകയാണ്. ആയിരങ്ങളാണ് സുരക്ഷിത കേന്ദ്രങ്ങള് തേടി പലായനം തുടരുന്നത്. എത്രയും വേഗം രാജ്യത്തിനു പുറത്തേക്ക് കടക്കുന്നതിനായി വിമാനത്തില് കയറിപ്പറ്റാനുള്ള തിക്കിലും തിരക്കിലും പെട്ട് അഞ്ചുപേരാണ് മരിച്ചത് . രാജ്യം താലിബാന്റെ നിയന്ത്രണത്തിലാവുകയും പ്രസിഡന്റ് അഷ്റഫ് ഗനി രാജ്യംവിടുകയും ചെയ്തതിന് പിന്നാലെ പരിഭ്രാന്തരായ ജനങ്ങള് വിമാനത്താവള ടെര്മിനലിലേക്ക് ഇരച്ചെത്തുകയായിരുന്നു. കൈക്കുഞ്ഞുങ്ങള് അടക്കമുള്ളവരുമായി ആയിരക്കണക്കിന് ജനങ്ങള് എത്തിയത് വിമാനത്താവളത്തില് വലിയ തിക്കുംതിരക്കും സൃഷ്ടിച്ചു. പരിഭ്രാന്തരായ ജനങ്ങള് വിമാനത്തില് തള്ളിക്കയറാന് ശ്രമിക്കുന്നതിനിടെയാണ് അഞ്ച് പേര് മരിച്ചതെന്നാണ് റിപ്പോര്ട്ട്.The post കൂട്ടപ്പലായനം കാബൂളില് തിക്കിലും തിരക്കിലും പെട്ട് അഞ്ച് മരണം first appeared on MalayalamExpressOnline.